**IZVJEŠĆE O RADU**

**ZA 2021. godinu**

**1. Uvodne napomene**

KTD Mindel d.o.o. je poduzeće za obavljanje komunalnih djelatnosti u 100 % vlasništvu Općine Lumbarda. Prema Izjavi o osnivanju KTD Mindel d.o.o. je ovlašten obavljati komunalnu djelatnost skupljanja, odvoza i postupanja s komunalnim otpadom na području Općine Lumbarda, održavati i upravljati odlagalištem otpada ˝Kokojevica˝, održavanje javne rasvjete, održavanje čistoće , održavanje javnih površina, održavanje nerazvrstanih cesta, tržnica na malo, održavanje groblja te obavljanje pogrebnih poslova, obavljanje dimnjačarskih radova, održavanje i iskorištavanje luka, lučica i pristaništa, prerada maslina, odvodnja i pročišćavanje otpadnih voda, usluge parkiranja, uređenje i izgradnju nogostupa, puteva, šetnica i podgradnih zidova na javnim površinama i računovodstvene poslove.

Za potrebe obavljanja gospodarenje s otpadom KTD Mindel je u postupku ishođenja dozvole obavljanja djelatnosti gospodarenja otpadom. Ministarstvu gospodarstva i održivog razvoja je 09.08.2021 godine predana dopunjena stručna podloga za ishođenje okolišne dozvole koja je preduvjet ishođenja dozvole za gospodarenje otpadom.

Broj zaposlenih radnika na poslovima gospodarenja otpadom u 2020. godini iznosio je 6 ( 2 vozača, 3 čuvara deponija, direktor).

Najveći problem stvara duži period izostanka/bolovanja vozača C kategorije koji radi na odvozu otpada.

Nakon provedenog natječaj zaposlen je jedan djelatnik na puno radno vrijeme na radno mjesto radnik u reciklažnom dvorištu.

**2. Pregled postojećeg stanja**

**a.) gospodarenje otpadom**

Organiziranim skupljanjem i zbrinjavanjem otpada iz kućanstava u 2021. godini bilo je obuhvaćeno cijelo područje Općine Lumbarda u cca 530 kućanstava ( 330 domaćinstava sa trajnim i 200 sa privremenim prebivalištem. Organizirani odvoz iz kućanstava i privrede vrši se ovisno o području Općine i godišnjem dobu od 2-7 puta tjedno. Skupljeni miješani komunalni otpad i neopasni proizvodni otpad sličnih svojstava komunalnom otpadu odvozi se i zbrinjava na odlagalištu neopasnog komunalnog otpada Kokojevica.

Izgrađena je nova kazeta za odlaganje otpada i reciklažno dvorište, te je ishodovana i uporabna dozvola za rad za obje etape. Nova kazeta se još uvijek ne koristi jer ima prostora za odlaganje na onoj staroj. Dana 01.03.2021godine ishođeno je riješenje o upisu u Očevidnik prijevoznika otpada, te 07.10.2021 i riješenje o upisu u Očevidnik reciklažnih dvorišta. Nakon ishodovanih potrebnih dozvola te odluke općinskog vijeća o davanju na upravljanje reciklažnog dvorišta, krenulo se sa radom te je do konca 2021 godine odvojeno sakupljena te predana na oporabu sljedeća količina reciklabilnog otpada:

- papir i karton: 11.52 t

- plastika 2.07 t

- auto gume 3.02 t

- drveni otpad 20.2 t

- električki i elektronički otpad 3,36 t

U 2021 godini sa područja Općine Lumbarda sakupljeno i deponirano na Kokojevici 731,96 tona miješanog komunanalnog otpada.

Količina biootpada ( vrtni zeleni otpad, zeleni otpad od pometanja ulica, zeleni otpad od morskih trava i algi od čišćenja plaža) koja se odvojeno sakupi nije evidentiran. Procijena količine tog otpada je cca 50 t.

Na deponiji Kokojevica zaprima se i miješani komunalni otpad sa područja Grada Korčule i Općine Smokvica. Općina Sokvica je u 2021 godini odložila ukupno 318,39 t, a Grad Korčula 3041,02 t.

**b.) groblje i pogrebne usluge**

Trenutno je u KTD Mindel 29 zahtjeva za grobnim mjestom. U tijeku je izrada projektne dokumentacije za izradu projekta izgradnje 5 novih grobnica na prostoru do stare mrtvačnice. Općina Lumbarda je izradila projekt rekonstrukcije istočnog potpornog zida na groblju kojem prijeti urušavanje. KTD Mindel se javio na natječa LAG-a 5 za sufnanciranje rekonstrukcije potpornog zida, međutim zbog Općinskih riješavanja vlasničkih odnosa na prostoru groblja, morali smo odustati od natječaja. Osiguranjem sredstava iz drugih izvora krenut će se i u izgradnju. Općinsko vijeće je 22.11.2021 godine donijelo Odluku o groblju. KTD Mindel će rasposati natječaj za radno mijesto pogrebnika.

**c.) vozni park**

KTD Mindel u svom voznom parku ima:

* Kamion marke MITCUBISHI s potisnom pločom, omjer sabijanja 1:3, u prometu od 27.12.2017 godine
* Kamion marke MAN plavi samopodizač, u prometu od 23.11.2006 godine,
* Kamion marke MAN bijeli s potisnom pločom, omjer sabijanja 1:5, u prometu od 25.11.2004
* Pogrebno vozilo CITROEN JUMPY, u prometu od 26.08.2016 godine
* Malo gospodarsko vozilo RENAULT KANGO u prometu od 04.11.2011 godine
* Buldožder LIEBHERER 734 LGP, proizveden 2006 godine
* Mindel odvodnja upravlja cisternom za pražnjenje septičkih jama MAN zapremnine 11,5 m3, u prometu od 15.05.2006

Krajem godine na natječaj FZOEU prijavljena je nabava manjeg električnog vozila za sakupljanje komunalnog otpada.

S obzirom da je kamion MAN bijeli sa potisnom pločom star 18 godina potrebno je razmišljati o nabavi novog vozila sličnih karakteristika.

KTD Mindel raspolaže sa samo jednim vozilom za prevoz radnika i obavljanje manjih komunalnih poslova što često puta dovodi do otežanog funkcioniranja te bi iz tog razloga bilo potrebno nabaviti još jedno manje vozilo. Potrebno je naglasiti da poslovođa i direktor koriste svoja privatna vozila za obavljanje poslova tvrtke.

**d.) Javna rasvjeta**

U Općini Lumbarda trenutno ima cca 350 svijetiljki. Većina je LED, cca 90 %. Energetski pregled javne rasvjete koji je radila Općina je istekao te je preporuka da se napravi novi sa cijelokupnim snimkom postojeće rasvjete kao i kablova te provjera uzemljenja svake lampe.

KTD Mindel nema zaposlenog električara za održavanje javne rasvjete niti podiznu korpu. Iz tih razloga održavanje je izuzetno zahtjevno i usporeno što dovodi do nezadovoljstva kod mještana. Kvarove na rasvjeti obavlja kooperantska firma GAZDA d.o.o. dok nam usluge korpe pruža HEP.

**e.) Odvodnja**

U dogovoru sa O. Lumbarda, Hrvatskim vodama i NPKLM-om radi se dokumentacija za izgradnju kanalizacije u cijeloj Lumbardi. Nositelj izrade projektne dokumentacije je NPKLM. Do kraja 2021 god. izrađeno je i usvojeno:

* koncepcijsko riješenje,
* elaborat zaštite okoliša,
* okolišno riješenje od Min. zaštite okoliša,
* ovjeren je geodetski elaborat od strane katastra za dio ZAPAD
* predan zahtjev za ishođenje lokacijske dozvole za dio ZAPAD
* predan na ovjeru geodetski elaborat katastru za dio ISTOK
* riješen je problem sa posebnim uvjetima konzervatora vezan za istražne radove na predjelu Knežina
* izrađen je idejni projekt za UPOV

Postojeći sustav odvodnje se održavao u skladu sa tehničkim kapacitetima tvrtke u suradnji sa elektro energetskim obrtom KALEB iz Metkovića. Crpne stanice Centar, Tatinja i Polje su se kao i svake godine očistile od nataloženog mulja.

Najveći problem je neadekvatan prihvat otpadnih voda sa vozila za pražnjenje septičkih jama kao i voda iz sanitarnog čvora u Marini, te ugostiteljskih objekata. Te vode su pune krutih tvari ( masne naslage, štapići za uši i vlažne maramice). Nužno je naglasiti potrebu za izgradnju prihvatnog mjesta sa sitom za takve vode kao i kontrolu ugostiteljskih objekata od strane ispekcije. Čest je slučaj da ti objekti nemaju ugrađen separator za ulja i masti već svoje otpadne vode ispuštaju direktno u sustav odvodnje što dovodi do začepljenja cijevi i kvarova na pumpama što u bitnome poskupljuje i otežava rad komunalcu.

**3. Obveze prema zakonskoj regulativi**

Sabor RH je 31.07.2021 godine izglasao novi Zakon o gospodarenju otpadom. Općina Lumbarda je sukladno zakonskim odredbama 27.12.2021 godine usvojila novu Odluku o načinu pružanja javne usluge odvoza otpada. Najveća novina je uvođenje cijene minimalne javne usluge za dvije kategorije i to za kućanstva i privredu. Sva privreda bez obzira na veličinu je svrstana u isti platni razred, isto tako i sva kućanstva bez obzira na broj članova kućanstava, veličinu objekta te način i duljinu korištenja objekta.

Obveza KTD-a Mindel je izmjeniti sustav obračuna sukladno Odluci te uvesti elektronsku evidenciju pražnjenja što će zahtjavati uvećan angažman. Da bi krenuli u izmjene potrebno je svim korisnicima poslati Izjavu o načinu pružanja usluge odvoza otpada u kojoj je u jednom stupcu prijedlog davatelja usluge, a u drugom očitovanje korisnika. Način i izgled Izjave donosi ministrstvo. Izjava do danas nije usvojena od strane ministarstva.

Za napomenut je da je potreban veći angažman JLS da se Odluka o komunalnom redu u Općini Lumbarda bolje poštuje, posebno u pogledu članka 21. u kojem stoji kako okućnice ne smiju ometati korištenje javno prometne površine. Čest je slučaj da Mindel o vlastitom trošku kosi, obrezuje i čisti granje koje sa privatnih parcela ometaju promet na nerezvrstanim cestama u mjestu. Problem prakinga tijekom ljeta predstavlja velik problem kamionu smećaru iz razloga onemogućenog pristupa svojim korisnicima. Posebo se ističe pojas uz cestu od crkvice Sv.Križ do Bilin Žala te pojas uz more na Tatinju kraj picerije Torkul.

**4. Tijek i realizacija aktivnosti u 2021. godini**

Početkom godine potpisat će se novi Ugovor između Općine Lumbarda i KTD Mindela o uređivanju međusobnih prava i obveza o obavljanju komunalnih djelatnosti na području Općine Lumbarda u iznosu od ukupno 150 000,00 kn. Ugovorom će biti obuhvaćene sljedeće obaveze:

|  |  |
| --- | --- |
| **plan radnih komunalnih aktivnosti** | |
| održavanje javnih površina | 55.000,00 kn |
| održavanje čistoće zelenih površina | 70.000,00 kn |
| održavanje nerazvrstanih cesta i gradnja podgradnih zidova | 10.000,00 kn |
| održavanje groblja i prijevoz pokojnika | 5.000,00 kn |
| održavanje plaža zimi + prvi žal ljeti | 5.000,00 kn |
| održavanje i postavljanje plutača na plažama | 5.000.00 kn |
| **UKUPNO : 150.000,00 kn** | |

Potrebno je napomenut da je KTD Mindel od Općine Lumbarda dobio navedenih 200.000,00 kn u vidu kapitalne pomoći za radove na sustavu javne odvodnje .

Uz redovite aktivnosti odvoza i zbrinjavanja otpada, čišćenja javnih i zelenih površina izvedeni su slijedeći radovi te aktivnosti:

1. Završena je izgradnja etape III. izgradnja nove kazete za odlaganje otpada na Kokojevici, te je ishođena uporabna dozvola,
2. Završena je izgradnja etape II. izgrenje reciklažnog dvorišta na Kokojevici te je ishođena uporabna dozvola i izvršen upis u očevidnik reciklažnih dvorišta,
3. Natječajem Fonda osigurana je i isporučena balirka za baliranje otpada, press kontejner te kontejneri za glomazni i građevinski otpad,
4. Vlastitim sredstvima kupljeno je 6 novih kontejnera od 1100 l,
5. Obojane su sve klupe u centru, te obnovljen dio onih na šetnici Čenčer,
6. Uz fininanciranje Općine Lumbarda pokrenuta je zaštita palmi od palmine pipe,
7. Uz financiranje Općine Lumbarda nabavljen je traktor za prosijavane pijeska na plažama, te je organizirano prosijavanje plaže Pržina,
8. Uz financiranje općine Lumbarda iscrtani su parkinzi na Bilin žalu i Pržini,
9. Izgrađeni su montažni stupovi i ograđena je cisterna na Koludrt,
10. Sanirano je pojilište za životinje na Rtu Ražnjić,
11. Na šetnici Koludrt izgrađene su na više mijesta skaline za spuštanje u more te su postavljena 2 koša
12. Dovršen je prilaz šetnici na Koludrt ispod kuće Franjeta
13. Očišćen je stari put na Solinama iznad Donjeg blata,
14. Uređen je i ograđen prostor ispod vrtića,
15. Uveden je sustav upravljenja okolišem ISO 140001:2015
16. Postavljeno je 12 novih rasvjetnih stupova ( zaobilaznica, uvala Račišće ),
17. Izgrađen je podgradni zid sa južne strane na ulazu u plažu Pržina,
18. Postavljen je lamelirani pod na balaturu stare kino dvorane,
19. Sanirane su rupe i povađena su debla na trotoaru u centru,
20. Podijeljene su kante za odvojeno sakupljanje otpadne plastike i papira,
21. U tijeku je podjela kompostera.

**5) Zaključak**

Protekla godina je za KTD Mindel bila godina u kojoj se stabiliziralo poslovanje od utjecaja Covid-19 na poslovanje u 2020 godini.

Poduzeće za sada ispunjava svoje zadaće, financijski je stabilno ali i nedovoljno kadrovski ekipirano iz kojeg razloga je potrebno istaknut nužnost zaposlenja dodatnog kvalificiranog kadra. Potrebno je istaknuti i problem u održavanju javne rasvjete jer KTD Mindel nema zaposlenog električara već je vezan za usluge kooperantske firme. Duljina održavanja nerazvrstanih cesta, šetnica i poljskih puteva kao i sam standard njihova uređenja u Općini Lumbarda je u zadnjih nekoliko godina bitno povećan, kao i očekivanja mještana za čišćenje pomorskog dobra. Međutim, financijska izdvajanja Općine Lumbarda nisu pratila potrebe komunalca za pružanjem ovih usluga. Dosadašnji način ukopa na grblju zbog nedostatka kvalificiranog kadra stvara sve veće nezadovoljstvo te je potrebno zajedno sa Općinom Lumbarda ozbiljnije pristupiti riješavanju ovog problema te u sklopu komunalca osigurati mogućnost izvršenja ukopa pokojnika.

Propisi vezani za gospodarenje otpadom nose sve veći financijski teret što nam sigurno predstavlja najveći izazov u vremenima koja su pred nama.

Antonio Mušić ing.el

\_\_\_\_\_\_\_\_\_\_\_\_\_\_\_\_\_

direktor

18.01.2022

.